**Винаги си ти**

Винаги си ти, усещам че си ти,

защото си неизлечима сила,

колкото повече си взимам от теб,

толкова повече те има

Минава, отминава и утрешния ден,

а аз обичам те по-силно,

крия любовта си като в изба,

отпивам те без дъх, наивно

Не те ли видя ден-оставам сляпа,

не те ли чуя ден-оставам глуха,

глътнах си от теб и ме засити,

не глътвам ли през ден-оставам куха

Защо обичам толкоз тези устни,

защо ме изчервяваш всеки ден

като късно вино-изгаряш и гърлото, и пръсти,

докоснеш ли ме-ставам твой проблем.

**Александра Петкович**

Ученичка, ГПЧЕ „Йордан Радичков” - Видин